**Bilag 4, Workshops**

**Workshop 1: Forhold og reguleringer af foreninger (Politisk udtalelse)**

Hvordan skal foreningslivet på Arts være? Har du gode ideer og visioner for foreningslivet på Arts, så er dette workshoppen for dig! Vi besluttede på Artsrådsmødet i februar at udfærdige et politikpapir om foreninger, organisationer og reguleringer af disse. Det er i denne workshop at vi starter den indledende indsamling af materiale og information til politikpapiret, så kom og del ud af dine erfaringer og visioner!

Uddrag arbejdsplanen:

*’’Artsrådet skal inden påske, i samarbejdet med foreninger og fredagsbarer på Arts, have udviklet og vedtaget en politikudtalelse, der fastlægger Artsrådets holdning til, hvordan forholdene for foreninger på Arts bør reguleres. Udtalelsen skal klarlægge 1) Artsrådets generelle holdning til, hvordan sådanne retningslinjer skal fastlægges og 2) Artsrådets holdning til de nuværende ledelsestiltag på Arts. ’’*

**Workshop 2: Artistisk festival**

Efter den store succes sidste år med artistiskfestival, arrangerer Artsrådet og Humbug igen dette fantastiske arrangement. Vi i FU kunne godt tænke os nogle ideer til events, reklame, oppyntning samt synliggørelse af artsrådet osv. Artistiskfestival kommer til at ligge i forlængelse af vores forårskampagne og må derfor gerne tænkes sammen med denne. Indtil videre har 11 fredagsbare takket ja til at opstille deres bar udenfor, vi er i gang med at prøve at få lukket veje og få tilladelse til at spille musik udenfor. Alle fredagsbare bliver opfordret til at finde på deres eget tema og event.

**Workshop 3:**

**’’Principper og regler for afholdelse af fredagsbarer, fester og andre arrangementer hvor der sælges alkohol’’ – Artsrådets holdning.**

I november modtog fredagsbarerne i Nobel en mail omkring nye retningslinjer for afholdelse af fredagsbar. Der skal bl.a. fremover være vagter tilstede ved lange bar og fester i Nobel. Siden har ledelsen udsendt et udkast til nye regler for fredagsbar, fester og andre arrangementer på AU. Vi har i FU været i løbende dialog med de forskellige barer i Nobel. FU kunne godt tænke sig at høre, hvordan Artsrådet skal forholde sig til udkastet for de nye regler – hvilke konsekvenser vil det have for studiemiljø og andre arrangementer såsom semesterstartsfester? Hvordan kunne man forestille sig at hjælpe fredagsbarerne, hvis de ønsker vores hjælp i kampen mod ledelsen?

Se bilag 4a (udkast nye retningslinjer)